ಸನ್. ೧೯೬೫ ರಲ್ಲೇ, 'ಐ.ಬಿ.ಎಚ್'ನ, ಬೆಂಗಳೂರು ಶಾಖಾ ಪ್ರಭಾರಿ,ಜಿ. ಕೆ. ಅನಂತರಾಮ್ ರವರಿಂದ 'ಅಮರಚಿತ್ರಕಥಾ' ಎಂಬ ಹೆಸರಿನಲ್ಲಿ ಕನ್ನಡ ಕಥಾ ಸಂಗ್ರಹ, ಪ್ರಥಮವಾಗಿ ಶುರುವಾಯಿತು. ಇದು 'ಅಂಕಲ್ ಪೈ' ರವರಿಗಿಂತ ಮೊದಲೇ ಸ್ಥಾಪಿಸಲ್ಪಟ್ಟಿತ್ತು, ಎನ್ನುವ ವಿಷಯ ಔಟ್ ಲುಕ್ ಪತ್ರಿಕೆ [8] ಯಲ್ಲಿ ದಾಖಲಾಗಿದೆ. ಇಂಗ್ಲೀಷ್ ಕಾಮಿಕ್ಸ್ ಪುಸ್ತಕಗಳು ಹಾಗೂ ಹಲವು ವಿಧದ ಕೇವಲ ಇಂಗ್ಲೀಷ್ ಲೇಖಕರ ಪುಸ್ತಕಗಳನ್ನು ಮಾರಿ-ಮಾರಿ ಬೇಸತ್ತಿದ್ದ ಅನಂತರಾಮ್, ಕನ್ನಡ ಭಾಷೆಯಲ್ಲಿ ಭಾರತದ ಅಮೂಲ್ಯ ಹಾಗೂ ವಿಪುಲವಾಗಿ ಲಭ್ಯವಿರುವ, ಇತಿಹಾಸ, ಪುರಾಣ, ಮಹಾಕಾವ್ಯಗಳ ಕಥಾ-ಪ್ರಸಂಗಗಳನ್ನು ಏಕೆ ನಮ್ಮ ಭಾರತೀಯ ಮಕ್ಕಳಿಗೆ ಪರಿಚಯಿಸಬಾರದು ಎನ್ನುವ ಮಹದಾಂಕ್ಷೆಯನ್ನು ಹೃದಯದಲ್ಲಿ ಹೊಂದಿದ್ದು, ಅವಕಾಶಗಳಿಗಾಗಿ ಕಾದಿದ್ದರು. ಶಿವರಾಮಕಾರಂತರಂತಹ ಬರಹಗಾರ, ಮೇಧಾವಿಯ ಜೊತೆಗೂಡಿ, ಸನ್ ೧೯೬೫ ರಲ್ಲಿ ಅಮರಚಿತ್ರಕಥಾ ಎಂಬ ಚಿತ್ರಕಥಾ ಗುಚ್ಛವನ್ನು ಹೊರತಂದರು. ಕಾಲಾಂತರದಲ್ಲಿ 'ಐ.ಬಿ.ಎಚ್'. ನ ಮಾಲೀಕರಾಗಿದ್ದ ಮಿರ್ಚಂದಾನಿಯವರು ಮಕ್ಕಳ ಕಥೆಗಳ ವಲಯದಲ್ಲಿನ ಅಪಾರ ಬೇಡಿಕೆ ಹಾಗೂ ಸಾಧ್ಯತೆಗಳನ್ನು ಅರಿತು, ಆ ಕ್ಷೇತ್ರವನ್ನು ವಿಸ್ತರಿಸಲು, ಅನಂತ ಪೈ ರವರನ್ನು ಆಹ್ವಾನಿಸಿದರು. ಮುಂದೆ 'ದೈತ್ಯ ಪ್ರತಿಭೆ'ಯ 'ಅನಂತ ಪೈ'ರವರು, ಚಿತ್ರಕಥೆಗಳನ್ನು ಸೊಗಸಾಗಿ ಹೆಣೆದು, ಮಕ್ಕಳಿಗೆ ಹೃದಯಂಗಮವಾಗಿ ಪ್ರಸ್ತುತಪಡಿಸಿ ಮನರಂಜಿಸಿ ಪ್ರಸಿದ್ಧಪಡಿಸಿದ ಮಹಾನ್ ಕಾರ್ಯಗಳೆಲ್ಲಾ ಇತಿಹಾಸವಾಯಿತು.
'ಅಮರಚಿತ್ರಕಥ,' ಬೆಂಗಳೂರಿನಲ್ಲಿ ೧೯೬೫ ರಲ್ಲೇ ಆರಂಭವಾಗಿತ್ತು
ಪಂಚತಂತ್ರದ ಅಮೂಲ್ಯ ಕಥೆಗಳು
ಮಕ್ಕಳಿಗಾಗಿ ಪುಸ್ತಕಗಳೇ ಇರದಕಾಲದಲ್ಲಿ
ಜನನ, ಬಾಲ್ಯ, ವಿದ್ಯಾಭ್ಯಾಸ